SATTVA - Centar zdravlja i sreće

Mala škola holističkog kuhanja - Doručak
2022-11-07 18:00 - 20:30 (Europe/Zagreb) | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
POTPUNI POTENCIJALI VAŠEG OBROKA ČEKAJU NA VAS
Doručak je prvi obrok dana koji jedemo između 7:00 i 8:00 sati. Naša preporuka za doručak je jedna vrsta svježeg voća ili suho voće namočeno preko noći ili orašasti plodovi i sjemenke namočeni preko noći. Za one kojima to nije dovoljno, ne mogu izdržati do prvog sljedećeg međuobroka i ručka, preporučamo doručak u kojem neće dominirati ugljikohidrati, nego će biti zastupljeni proteini i povrće. Neki od njih zahtijevaju planiranje unaprijed, namakanje preko noći, ali zbog okusa i hranjivih sastojaka se trud isplati.
Najlakše je pripremiti napitke. Badeomovo mlijeko ili napitak od suhog voće traže samo namakanje osnovnih namirnica preko noći. Crvenu leću treba namakati samo jedan sat, a od nje ćemo napraviti debele palačinke koje preklopimo i punimo s povrćem. Isto tako konkretan obroke je masala od krumpira i povrća. To je pravi indijski doručak koji možemo jesti kao obrok u bilo koje doba dana. Uz njega jedemo dose, indijske palačinke od rižinog brašna i brašna mung dala. Varijacija naših popularnih doručaka je inspirirana ayurvedom i Indijom, pa čemo kajganu raditi od tofua i umiješati u njega začine, a žgance dodati začine i okuse koji potiču obnavljanje organizma i izlučivanje toksina. Idealno za jutra tijekom vikenda ili praznika kada pretjeramo.
ŠTO KUHAMO

Omlet od crvene leće s povrćem
Masala od krumpira i povrća s dosom
Bademovo mlijeko
Kajgana od tofua
Detox žganci
Jutarnji napitak od suhog voća

HOLISTIČKA PREHRANA
Holistička prehrana je prilagođena našoj psihofizičkoj konstituciji, našem zdravstvenom stanju, godišnjem dobu, te sadrži namirnice bez aditiva i industrijske obrade. Kako bismo iskoristili njen puni potencijal obraćamo pažnju na svaki aspekt pripreme namirnica za obrok, od njihovog izbora do njihove obrade i načina konzumacije.
SADRŽAJ RADIONICE
U dva i pol sata radionice imamo prilike čuti i vidjeti kako izgleda cjeloviti obrok, kako pravilno koristiti namirnice i začine, te na koji način ih je najbolje pripremiti kako bi se sačuvali njihovi hranjivi sastojci. Koristimo sezonsko povrće i voće koje se može nabaviti kod lokalnih proizvođača i dobavljača. Biramo organski uzgojene žitarice i grahorice koje odgovaraju našim trenutnim potrebama za nutrijentima, sjemenke i orašaste plodove koji će upotpuniti prehranu i začine koji će obrok učiniti ukusnijim i probavljivijim. Svaki obrok mora zadovoljiti svih naših pet osjetila.
Radionica se sastoji od teorijskog i praktičnog dijela. Počinjemo s teorijskim u kojem se upoznajemo s načelima holističke kuhinje, načina odabira namirnica, njihove pripreme, te prilagodbe i obrade. Nakon toga svi zajedno pripremamo obrok i uživamo u njemu.
VODITELJ RADIONICE
Ivan Palijan je dugogodišnji učitelji joge, vegetarijanac i učitelj ayurvedskog kuhanja pa njegova kombinacija znanja i dugogodišnjeg iskustva osigurava da vam ova radionica promjeni način prehrane i način života.
CIJENA, TERMINI I PRIJAVE
Preporučena minimalna donacija za radionicu je 170 kn. Možete je uplatiti prije početka radionice na žiro-račun udruge SATTVA – Centar zdravlja i sreće ili je ostaviti u kutiji za donacije pri dolasku na radionicu.
Radionica se održava u ponedjeljak i traje dva i pol sata, od 18:00 do 20:30, a prijaviti se možete do dan prije radionice na naše kontakte.

Velika Sudarshan Kriya
2022-11-03 18:30 - 21:00, 2022-10-27 08:00 - 17:00, 2022-10-20 18:30 - 21:00, 2022-10-13 18:30 - 21:00, 2022-10-06 18:30 - 21:00, 2022-09-29 18:30 - 20:00, 2022-09-22 18:30 - 20:00, 2022-09-15 18:30 - 20:00 and 2 more dates | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
Znaš li da redovito prakticiranje ritmova daha prilikom sudarshan kriye dovodi u sklad tijelo, um i emocije? Znaš li da sudarshan kriya uklanja stres, umor i negativne emocije poput ljutnje, frustracije i depresije i ostavlja te mirnim i punim energije, te usredotočenim i opuštenim? Naravno da znaš…
Dođi u SATTVA – Centar zdravlja i sreće i ovaj četvrtak na redovni zajednički tjedni program s velikom sudarshan kriyom. Očekuju te:
+ joga asane
+ 3-stupanjska pranayama
+ bhastrika
+ velika sudarshan kriya
+ vedsko znanje
+ druženje
& mnoga sretna i nasmiješena lica!
Donacija:
+ 200 kn za 10 dolazaka u 3 mjeseca
+ 120 kn za 5 dolazaka u 2 mjeseca
+ 30 kn za 1 dolazak
Napomena: Program je otvoren samo onima koji su prošli Art of Living Program sreće.

RADIONICA DISANJA I MEDITACIJE - PROGRAM SREĆE S IVANOM PALIJANOM
2022-10-10 18:30 - 2022-10-12 21:30 | Varaždinska županija
Art of Living Program sreće je radionica na kojoj, uz jogu, vježbe disanja, meditaciju i praktično znanje, učimo sudarshan kriyu – središnju i jedinstvenu tehniku Art of Livinga za smanjivanje stresa, podizanje razine energije i pronalaženje dubljeg uporišta u životu

Redovitim prakticiranjem sudarshan kriye se trajno rješavamo stresa
Učimo prepoznati obrasce ponašanja našeg uma i kako se nositi s njima
Kontroliranjem vlastitog daha možemo utjecati na naše misli i emocije
Jednostavne vježbe istezanja opuštaju tijelo
Jogom i tehnikama disanja pripremamo se za meditaciju
Otkrivamo kako smo nepresušni izvor entuzijazma, ljubavi, mira i radosti

Sadržaj tečaja
U tri dana, u ukupno 9 sati radionice, imamo priliku naučiti jednostavne joga vježbe, tehnike disanja, sudarshan kriyu, iskusiti meditaciju i ponijeti kući jednostavne mudrosti koje će nam pomoći da osmijeh i razinu energije koju steknemo zadržimo i povećamo na dugo vremena. Cilj je radionice potaknuti nas da osjetimo unutarnji mir, ljubav i izvor čiste sreće koji smo mi sami.
U životu svi želimo biti sretni. Zapravo, sve što radimo, radimo kako bismo bili sretni, trčimo za vanjskim poticajima kako bismo je ostvarili. No, izvor sreće smo mi sami, a kada to otkrijemo, ona nas nikada više ne napušta, bez obzira na situaciju. Kako bismo to otkrili i zadržali potrebno je primijeniti neke tehnike i znanje.
Sudrashan kriyu je svijetu dao Sri Sri Ravi Shankar, osnivač fondacije Art of Living. Tajna daha leži u tome da njime možemo utjecati na naš um i da se svaki umni obrazac, poput misli i emocija, može povezati s dahom. Ovisno o tome kako se osjećamo to utječe na naš dah, ali možemo djelovati i u suprotnom smjeru.
Art of Living Program sreće se, uz ostale Art of Living programe, podučava u preko 150 zemalja u svijetu. Njegovu dobrobit su osjetili milijuni ljudi na svim kontinentima.
Art of Living fondacija djeluje od 1981. godine, utemeljio ju je Sri Sri Ravi Shankar, indijski duhovni učitelj i mirotvorac koji neumorno putuje svijetom i širi svoju viziju društva bez nasilja i pojedinca bez stresa.
Na Art of Living Programu sreće imamo priliku naučiti i iskusiti:

Joga asane kroz jednostavne položaje za koje nije potrebno prethodno iskustvo
Pranayame (tehnike disanja) kojima umirujemo naš um
Sudarshan kriyu koja djeluje na fizički, mentalni i duhovni aspekt našeg bića i vodi nas u duboko i energizirajuće unutarnje iskustvo
Vođene meditacije koje um vode prema unutra i opuštaju nas tjelesno i mentalno
Niz praktičnih mudrosti koje nam pomažu da sačuvamo mir svoga uma u svakodnevnim situacijama
Načine kako poboljšati svoju djelotvornost na poslu i odnose s drugim ljudima
Kako upoznati i prihvatiti sebe.

Preduvjeti
Nema ih. Svatko stariji od 18 godina može pristupiti radionici. Postoje neka ograničenja uslijed nekih zdravstvenih stanja oko čega se savjetujemo prije početka radionice.
Što nakon toga?
Iskustvo radionice i sudarshan kriye promijenile su nabolje živote milijuna ljudi. Kako bi se dobio njihov maksimum, potrebno je naučeno na radionici nastaviti prakticirati. Svaki sudionik dobiva niz tehnika, tzv. kućni program, koji se sastoji od jednostavnih joga vježbi, tehnika disanja (pranayama) i sudarshan kriye. Preporuča se nakon radionice nastaviti s Tečajem Sahaj Samadhi meditacije i Art of Living Tečajem tišine kako bi se dobili kompletno Art of Living iskustvo.
Cijena
Redovna cijena je 950 kn. Cijena s popustom za umirovljenike, studente i nezaposlene je 700 kn. Cijena za ponavljače je 100 kn, a ako dovedu nekoga sa sobom onda je za radionica besplatna.
Termini, prijave i učitelji
Radionica traje 3 termina po 3 sata, ponedjeljkom, utorkom i srijedom od 18:00 do 21:00 sat.
Prijaviti se i informirati možete na broj telefona: 042/350-513, mobitela 091/6000-245 (Ivan) ili na email sattva@sattva-centar.com.
Tečaj vodi Ivan Palijan.

Osvježi svoj um, obnovi svoje tijelo, probudi svoju dušu!
2022-03-26 10:00 - 13:00, 2022-03-12 10:00 - 13:00 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
3 sata radionice subotom od 10 do 13 sati. Jutarnje subotnje vrijeme samo za tebe koje će osvježiti tvoj um, obnoviti tvoje tijelo i probuditi tvoju dušu.

Joga
Pranayame
Vođena meditacija
Velika Sudarshan Kriya

Joga
Počinjemo s laganim pokretima tijela kako bi ga pripremili za aktivnost. Nastavljamo s nekoliko krugova pozdrava suncu koje prvo radimo sporo, a onda ubrzavamo.
Središnji dio programa joge se sastoji od stojećih, ležećih (trbuh i leđa) i sjedećih asana. Pažnja prati pokret i dah što dovodi do vraćanja uma u sadašnji trenutak. Asane se temelje na tradicionalnim hatha yoga asanama, te programu Sri Sri Yoge.
Na kraju se opuštamo u ležećem položaju uz vođenu yoga nidru. Pažnju redom usmjeravamo u sve dijelove tijela, osjećamo kako smo energizirani i odmorni.
Pranayame
Tradicionalne tehnike upravljanja dahom kojima se on usmjerava, zadržava i otpušta kako bi se upravljalo suptilnim energijama i na taj način energiziralo tijelo i um, te otpustile emocije i stres.
Vođena meditacija
Za potpuno iskustvo joge okrećemo pažnju suptilnim razinama našeg bića. U meditaciji ne radimo ništa, ne želimo ništa i nismo ništa. Potpuno se opuštamo i svoj um usmjeravamo unutra, u tišinu.
Velika Sudarshan Kriya
Redovito prakticiranje ritmova daha prilikom Sudarshan Kriye dovodi u sklad tijelo, um i emocije. Sudarshan Kriya uklanja stres, umor i negativne emocije poput ljutnje, frustracije i depresije i ostavlja te mirnim i punim energije, te usredotočenim i opuštenim.
Preduvjeti
Preduvjet za ovaj program je završena Radionica daha i meditacije: Program sreće.
Preporučamo lagani vegetarijanski doručak najviše 1 i pol sat prije početka radionice. Za vrijeme radionice su dostupni voda i čajevi.
Obucite udobnu odjeću u kojoj se možete lagano kretati. Prostirke za jogu, jastuci za meditaciju i deke su u SATTVA centru na raspolaganju svima.
Termini, prijave i voditelj programa
Ovaj program se održava jednu subotu u mjesecu, od 10 do 13 sati.
Prijaviti se možete na naše kontakte.
Program vodi Ivan Palijan.
Donacija
Donacija za program je 50 kn.

Surya Gayatri Mantra + Guru Puja
2022-03-13 16:30 - 17:30 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)

RADIONICA DISANJA I MEDITACIJE - PROGRAM SREĆE S IVANOM I JASNOM
2022-03-12 10:00 - 2022-03-14 21:00, 2022-01-15 10:00 - 2022-01-17 21:00 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
Art of Living Program sreće je radionica na kojoj, uz jogu, vježbe disanja, meditaciju i praktično znanje, učimo sudarshan kriyu – središnju i jedinstvenu tehniku Art of Livinga za smanjivanje stresa, podizanje razine energije i pronalaženje dubljeg uporišta u životu

Redovitim prakticiranjem sudarshan kriye se trajno rješavamo stresa
Učimo prepoznati obrasce ponašanja našeg uma i kako se nositi s njima
Kontroliranjem vlastitog daha možemo utjecati na naše misli i emocije
Jednostavne vježbe istezanja opuštaju tijelo
Jogom i tehnikama disanja pripremamo se za meditaciju
Otkrivamo kako smo nepresušni izvor entuzijazma, ljubavi, mira i radosti

Sadržaj tečaja
U tri dana, u ukupno 9 sati radionice, imamo priliku naučiti jednostavne joga vježbe, tehnike disanja, sudarshan kriyu, iskusiti meditaciju i ponijeti kući jednostavne mudrosti koje će nam pomoći da osmijeh i razinu energije koju steknemo zadržimo i povećamo na dugo vremena. Cilj je radionice potaknuti nas da osjetimo unutarnji mir, ljubav i izvor čiste sreće koji smo mi sami.
U životu svi želimo biti sretni. Zapravo, sve što radimo, radimo kako bismo bili sretni, trčimo za vanjskim poticajima kako bismo je ostvarili. No, izvor sreće smo mi sami, a kada to otkrijemo, ona nas nikada više ne napušta, bez obzira na situaciju. Kako bismo to otkrili i zadržali potrebno je primijeniti neke tehnike i znanje.
Sudrashan kriyu je svijetu dao Sri Sri Ravi Shankar, osnivač fondacije Art of Living. Tajna daha leži u tome da njime možemo utjecati na naš um i da se svaki umni obrazac, poput misli i emocija, može povezati s dahom. Ovisno o tome kako se osjećamo to utječe na naš dah, ali možemo djelovati i u suprotnom smjeru.
Art of Living Program sreće se, uz ostale Art of Living programe, podučava u preko 150 zemalja u svijetu. Njegovu dobrobit su osjetili milijuni ljudi na svim kontinentima.
Art of Living fondacija djeluje od 1981. godine, utemeljio ju je Sri Sri Ravi Shankar, indijski duhovni učitelj i mirotvorac koji neumorno putuje svijetom i širi svoju viziju društva bez nasilja i pojedinca bez stresa.
Na Art of Living Programu sreće imamo priliku naučiti i iskusiti:

Joga asane kroz jednostavne položaje za koje nije potrebno prethodno iskustvo
Pranayame (tehnike disanja) kojima umirujemo naš um
Sudarshan kriyu koja djeluje na fizički, mentalni i duhovni aspekt našeg bića i vodi nas u duboko i energizirajuće unutarnje iskustvo
Vođene meditacije koje um vode prema unutra i opuštaju nas tjelesno i mentalno
Niz praktičnih mudrosti koje nam pomažu da sačuvamo mir svoga uma u svakodnevnim situacijama
Načine kako poboljšati svoju djelotvornost na poslu i odnose s drugim ljudima
Kako upoznati i prihvatiti sebe.

Preduvjeti
Nema ih. Svatko stariji od 18 godina može pristupiti radionici. Postoje neka ograničenja uslijed nekih zdravstvenih stanja oko čega se savjetujemo prije početka radionice.
Što nakon toga?
Iskustvo radionice i sudarshan kriye promijenile su nabolje živote milijuna ljudi. Kako bi se dobio njihov maksimum, potrebno je naučeno na radionici nastaviti prakticirati. Svaki sudionik dobiva niz tehnika, tzv. kućni program, koji se sastoji od jednostavnih joga vježbi, tehnika disanja (pranayama) i sudarshan kriye. Preporuča se nakon radionice nastaviti s Tečajem Sahaj Samadhi meditacije i Art of Living Tečajem tišine kako bi se dobili kompletno Art of Living iskustvo.
Cijena
Redovna cijena je 950 kn. Cijena s popustom za umirovljenike, studente i nezaposlene je 700 kn. Cijena za ponavljače je 100 kn, a ako dovedu nekoga sa sobom onda je za radionica besplatna.
Termini, prijave i učitelji
Radionica traje 3 termina po 3 sata, subotom i nedjeljom od 10:00 do 13:00 sati, te ponedjeljkom od 18 do 21 sat.
Prijaviti se i informirati možete na broj telefona: 042/350-513, mobitela 091/6000-245 (Ivan) ili na email sattva@sattva-centar.com.
Tečaj vode Ivan Palijan i Jasna Ćerić, Art of Living učitelji s dugogodišnjim iskustvom.

Velika Sudarshan Kriya
2022-03-03 18:30 - 20:00, 2022-02-24 18:30 - 20:00, 2022-02-17 18:30 - 20:00, 2022-02-09 18:30 - 20:00, 2022-02-03 18:30 - 20:00, 2022-01-13 18:30 - 20:00, 2022-01-05 18:30 - 20:00, 2021-12-29 18:30 - 20:00 and 4 more dates | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
Znaš li da redovito prakticiranje ritmova daha prilikom sudarshan kriye dovodi u sklad tijelo, um i emocije? Znaš li da sudarshan kriya uklanja stres, umor i negativne emocije poput ljutnje, frustracije i depresije i ostavlja te mirnim i punim energije, te usredotočenim i opuštenim? Naravno da znaš…
Dođi u SATTVA – Centar zdravlja i sreće i ovaj četvrtak na redovni zajednički tjedni program s velikom sudarshan kriyom. Očekuju te:
+ joga asane
+ 3-stupanjska pranayama
+ bhastrika
+ velika sudarshan kriya
+ vedsko znanje
+ druženje
& mnoga sretna i nasmiješena lica!
Donacija:
+ 180 kn za 10 dolazaka u 3 mjeseca
+ 100 kn za 5 dolazaka u 2 mjeseca
+ 25 kn za 1 dolazak
Napomena: Program je otvoren samo onima koji su prošli Art of Living Program sreće.

Surya mantra + Guru puja
2021-12-12 15:00 - 17:00 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
